Վասիլի Գրոմով

Վասիլի Գրոմով (, ), ռուս դիվանագետ։

Կենսագրություն 
Ավարտել է Մոսկվայի Կ․ Տիմիրյազևի անվան գյուղատնտեսական ակադեմիայի տնտեսագիտության ֆակուլտետը (1960) և Արտաքին առևտրի համամիութենական ակադեմիան (1971)։ Տիրապետում է իսպաներեն և անգլերեն լեզուներին։ Դիվանագիտական գործունեությամբ սկսել է զբաղվել 1971 թվականից։

1971 — 1973 թվականներին՝ Չիլիում ԽՍՀՄ դեսպանության երկրորդ քարտուղար։
1974 — 1980 թվականներին՝ ԽՍՀՄ ԱԳՆ լատինաամերիկյան բաժնի 2-րդ սեկտորի վարիչ։
1984 — 1987 թվականներին՝ Էկվադորում ԽՍՀՄ դեսպանատան դեսպանորդ-խորհրդական
1987 — 1989 թվականներին՝ Նիկարագուայում ԽՍՀՄ դեսպանատան դեսպանորդ-խորհրդական։
1990 — 1992 թվականներին՝ ԽՍՀՄ ԱԳՆ լատինաամերիկյան երկրների վարչության պետի տեղակալ, ապա՝ Ռուսաստանի։ 
 1992 թվականի փետրվարից-սեպտեմբեր՝ Ռուսաստանի ԱԳՆ կենտրոնական և Հարավային Ամերիկայի վարչության պետ։
 1992 թվականի օգոստոսի 13-ից — 1996 թվականի հունիսի 5-ը՝ Չիլիում Ռուսաստանի Դաշնության արտակարգ և լիազոր դեսպան։
 1996 թվականի դեկտեմբերից — 1999 թվականի հունվարը՝ Ռուսաստանի ԱԳՆ լատինամերիկյան դեպարտամենտի տնօրեն։
1999 թվականի հունվարի 11-ից — 2004 թվականի հուլիսի 15-ը՝ Բրազիլիայում և Սուրինամում Ռուսաստանի Դաշնության արտակարգ և լիազոր դեսպան՝ համատեղության կարգով։

2004 թվականից անցել է թոշակի։

Ամուսնացած է։ Ունի երկու երեխա։

Դիվանագիտական աստիճան 
 Արտակարգ և լիազոր դեսպան (1992 թվականի հուլիսի 16)։

Ծանոթագրություններ

Գրականություն 
 Кто есть кто в России и в ближнем зарубежье: Справочник. - М: Издательский дом «Новое время», «Всё для Вас», 1993. - С. 190. - ISBN 5-86564-033-X

Արտաքին հղումներ 
 Կենսագրությունը Ռուսաստանի ԱԳՆ կայքում

Դիվանագետներ այբբենական կարգով
Ռուս դիվանագետներ